Ujëvarat e Mollopolcit

**Ujëvarat e Mollopolcit** janë një atraksion natyror që shtrihet në territorin e dy komunave të Kosovës, në të Komunës së Shtimes dhe Komunës së Ferizajit, përkatësisht në zonat Mollopolc dhe Jezerc. Ato konsiderohen si një nga bukuritë natyrore më të njohura të Komunës së Shtimes.

Ujëvarat ndodhen rreth 10 km nga qyteti i Shtimes dhe rreth 5 km nga fshati Mollopolc. 

Zona karakterizohet nga një peizazh malor me biodiversitet të pasur dhe pamje të ndryshme në çdo stinë të vitit.

## Historia e zbulimit dhe zhvillimi turistik 
Ujëvarat janë zbuluar për herë të parë në vitin 2012 gjatë një ecjeje nga Ismet Salihu. Më pas, së bashku me Ramiz Smajlin dhe Bedri Salihun, janë ndërmarrë veprime për pastrimin dhe shenjëzimin e shtigjeve për vizitorë.

## Gjeografia dhe mjedisi natyror 
Ujëvarat shtrihen ndërmjet maleve të Mollopolcit dhe Jezercit, duke formuar një luginë natyrore të rrethuar me reliev malor. 

Territori është i pasur me burime ujore, shkëmbinj gëlqerorë dhe shtigje natyrore ecjeje.

## Flora dhe Fauna 
Në zonën e Mollopolcit rriten lloje të ndryshme drurësh dhe bimësh, ndër to:

* ahu
* bungu
* qarri
* shkoza
* lajthia
* panja
* thana
* murrizi   Po ashtu, zona është e pasur me lloje të ndryshme lulesh dhe bimësh mjekësore.
Fauna e zonës përfshin disa lloje kafshësh dhe shpendësh:

* **Gjitarë**: ariu, ujku, dhelpra, lepuri, derri i egër, dreri, ketri
* **Shpendë**: huti, thellëza, sojka, sokoli, sorra
* **Zvarranikë**: gjarpërinj të llojeve të ndryshme (si hundraku dhe bolla), zhapini
* Gjithashtu janë të pranishme edhe breshkat

## Ujëvarat 
### Ujëvara e parë 
Ujëvara e parë ndodhet në kilometrin e parë të shtegut të ecjes. Ajo përbëhet nga dy rrjedha uji dhe ka një pamje karakteristike natyrore. Lartësia e saj është rreth 40 metra, ndërsa gjerësia arrin deri në 10 metra. Në të njëjtin segment gjendet edhe një pjesë tjetër e ujvarës, e cila shtrihet rreth 60 metra në gjatësi dhe rreth 7 metra në gjerësi.
parapamje
parapamje|Ujëvara e parë

### Ujëvara e dytë 
Ujëvara e dytë ndodhet në kilometrin e dytë të shtegut të ecjes. 

Ajo ka një lartësi prej rreth 20 metrash dhe një gjerësi rreth 13 metra.
parapamje

parapamje|Ujëvara e dytë

## Turizmi dhe pikat e rëndësishme për vizitë 
Ujëvarat e Mollopolcit vizitohen nga banorë lokalë, nga qytete të ndryshme të Kosovës, si dhe nga shoqata dhe klube bjeshkatare nga trojet shqiptare. Sipas të dhënave lokale, vetëm gjatë vitit 2024 zona është vizituar nga mbi 1000 vizitorë.

#### Shtigjet dhe infrastruktura 
Zona e Ujëvarave është e pajisur me shtigje ecjeje, të cilat janë pastruar dhe shenjëzuar për vizitorët. Në disa pjesë të shtegut janë ndërtuar edhe shkallë druri për të lehtësuar kalimin, të realizuara nga anëtarët e Shoqërisë Bjeshkatare Alpiniste “Vjosa” Shtime.

**Guri i Kishës** është një formacion shkëmbor me lartësi rreth 35 metra dhe gjerësi mbi 10 metra. Ai përmban disa zgavra në formë dritaresh. Sipas legjendave lokale, ky vend lidhet me tregime për pasuri të fshehura, megjithëse këto nuk janë të vërtetuara shkencërisht.

Në pjesën e sipërme të shkëmbit janë vërejtur gjurmë muresh që datohen në periudhën ilire. Sipas burimeve gojore, aty mund të ketë ekzistuar një kishë ilire.parapamje|Guri i Kishes

#### Vrella e Zezë 
Vrella e Zezë është një burim uji natyror ku uji del drejtpërdrejt nga shkëmbi. Ky burim është përdorur tradicionalisht nga banorët dhe barinjtë e fshatit dhe karakterizohet nga fakti se nuk shterret gjatë gjithë vitit.
parapamje|Vrella e Zezë

#### Shtëpia malore 
Në afërsi të shtegut gjendet një shtëpi malore e ndërtuar nga druri, e realizuar nga Shoqëria Bjeshkatare Alpiniste “Vjosa” Shtime në bashkëpunim me Hiking Adventure Ferizaj. Ajo shërben si pikë pushimi për vizitorët dhe alpinistët.parapamje|Shtëpia Malore

## Lidhje të jashtme 
Shoqeria Bjeshkatare Vjosa Shtime

Ismet Salihu